ועדת הכלכלה, כנסת 20, פרוטוקול מספר 383, 2016-12-07 16:00

איתן כבל: שלום רב, אני מתכבד לפתוח את הישיבה.

איתן כבל: גברתי מנהלת הוועדה, היועצות המשפטיות, הרשמת, דובר, חבריי חברי הכנסת.

איתן כבל: על סדר-היום: דיון המשך ואולי אפילו החלטות - פרק ח' כולו (תקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016.

איתן כבל: סעיף 28(6), (13) ו-(14) וסעיפים 29, 30, 31 בעניין הסדרת שידורי ספורט.

איתן כבל: אני רוצה לומר לכם איך אני מרגיש בתוך כל הפארסה הזאת.

איתן כבל: אני אומר לכם בצורה הכי רצינית – אנחנו הגענו לכל התהליך הזה, כי השוק לא עשה את העבודה שלו, נכון לרגע זה – אלה כי חשבו שיהיה חוק, אלה כי חשבו שלא יהיה חוק, ובשורה התחתונה כלום לא קורה.

איתן כבל: דיבורים יש.

איתן כבל: בשורה התחתונה אני לא מתכוון לגרום לכך שאנחנו נתפזר, ולא יקרה כלום.

איתן כבל: נאמר שאין חקיקה, אין שום דבר, וכל אחד יחזור לשולחן הדיונים, וינהל את המשא ומתן – אני אומר את זה לסלקום ואני אומר את זה לפרטנר – ואני אומר את זה, כי בנסיבות המתקיימות יש מישהו שחושב שאני לא רציני בעניין הזה; שאנחנו חברי הכנסת לא רציניים בעניין הזה.

איתן כבל: יש לנו משימה אחת – לייצר תחרות שתוביל להוזלת מחירי החבילות.

איתן כבל: זה הסיפור.

איתן כבל: אנחנו מוצאים את עצמנו במצב מביך.

איתן כבל: הדיונים האחרונים שהיו סביב הנושא הזה, היו מביכים.

איתן כבל: הלחצים היו מטורפים, ואני לא מוכן לזה.

איתן כבל: שאף אחד לא יתבלבל.

איתן כבל: גם אם היום אני לא אצא מכאן עם סיכום, גם אם בשבוע הבא אדרש לפצל את החוק – שיהיה ברור: במהלך ינואר יהיה חוק.

איתן כבל: אני אומר את זה בצורה הכי ברורה.

איתן כבל: יהיה חוק.

איתן כבל: אני לא אוותר.

איתן כבל: האוצר יכול לומר מה שהוא רוצה, כולם יכולים לומר- - -

מכלוף מיקי זוהר: אדוני, אני רוצה לציין שנגיש הסתייגויות לחוק, שלא בטוח שייטיבו עם כל הצדדים.

מכלוף מיקי זוהר: אנחנו לא יכולים לשבת בשקט.

איתן כבל: נכון.

עיסאווי פריג': על מי אתה מאיים?

עיסאווי פריג': הקואליציה הגיעה, אתה מאיים?

עיסאווי פריג': תסבירו לנו שנבין.

איתן כבל: הוא בצד שלך.

ג'מאל זחאלקה: עד שיש משהו טוב, אתם רוצים לקלקל אותו?

איתן כבל: חברים יקרים, אני חושב שאתם לא הבנתם, וכאן אני מסכים לגמרי עם מה שאמר חבר הכנסת מיקי מכלוף זוהר.

איתן כבל: אני אומר את זה, כיוון שגם מיקי מכלוף זוהר אומר בעניין הזה, שאנחנו כחברי כנסת צריכים לצאת כאן עם הצעה שמובילה לתחרות ומייצרת- - -

עיסאווי פריג': יש לך פלטפורמה.

עיסאווי פריג': תביא אותה להצבעה וגמרנו.

עיסאווי פריג': מה העניין?

עיסאווי פריג': זה פשוט מאוד.

איתן כבל: הפעם הבנתי אותו נכון.

איתן כבל: אתה יודע איפה אני נמצא, ואם הייתי חושב שהוא בעמדה מתריסה, הייתי אומר.

עיסאווי פריג': יש לך רפורמה פה.

איתן כבל: אני לא מוציא מכלל אפשרות, להוציא גם את הסעיף הזה, להצביע עליו.

איתן כבל: מה הנקודה שלנו פה – לקבל ענבים; לא לריב.

איתן כבל: אני אומר שאו שאעביר את החוק הזה בסוף- - -

עיסאווי פריג': סוף-סוף האוצר הביא לך ענבים.

איתן כבל: אתה יודע מה ההבדל?

איתן כבל: אנחנו מנהלים את הדיון הזה כמה וכמה פעמים, דיונים שגם לא היית.

איתן כבל: היה פה דיון קשה.

איתן כבל: הוא לא פשוט.

איתן כבל: אין לנו עניין לפרק פה את הגופים המסחריים.

איתן כבל: אנחנו רק רוצים שהגופים המסחריים יידעו שאנחנו לא מתכוונים לשחק אתם.

איתן כבל: אפתח את הדיון – תגיד מה שאתה רוצה.

איתן כבל: אני רוצה שתעלה לגבהים שלא היית בהם.

עיסאווי פריג': אין בעיה.

איתן כבל: אני רוצה שכולם יבינו שאנחנו לא משחקים את המשחק הזה, כי יש מי שמתבלבל וטועה, מכל הגופים.

איתן כבל: אני גם תפקידי לשמור על כבודה של הכנסת בתהליכים האלה.

איתן כבל: אדוני מנכ"ל משרד האוצר, אאפשר לך.

איתן כבל: אאפשר גם לח"כים להתייחס לדברים.

איתן כבל: אמיר, ראש אגף תקציבים – הוא בחוץ.

<שי באבד: אחר צהריים טובים לכולם.

<שי באבד: קודם כל, אדוני היושב-ראש, אני מסכים עם כל מילה שאמרת, וכל מילה חקוקה בסלע.

<שי באבד: נוצר פה מצב שמשרד האוצר מנסה להביא חקיקה במסגרת חוק ההסדרים, וגופים מסוימים משתמשים בחקיקה הזאת – אגב, משני הצדדים – כדי לנצל את הפלטפורמה של החקיקה כדי להגיע לשיפור פוזיציות כזה או אחר, אחד מול השני.

<שי באבד: באופן אישי, באתי מהמגזר הפרטי.

<שי באבד: אני לא חושב, באופן כללי, שהכנסת צריכה להתערב בשוק פרטי, אבל הקונסטלציה שנוצרה פה בנושא של הספורט והקונסטלציה שנוצרה פה במסגרת יחסי הכוחות הביאה לעיוות בשוק.

<שי באבד: אמר את זה היו"ר קודם, והופעלו פה לחצים וטלפונים מכל הכיוונים לכל אחד מהצדדים כדי שכל אחד יוכל לשפר את הפוזיציה שלו, וכל אחד בטוח שהחוק ייטה לכיוונו, ואפשר דרך משרד האוצר להפעיל כוח על הוועדה, או יו"ר הוועדה להפעיל עליו, כדי שהכוח ייטה לכאן או לכאן, כדי שהחוק יהיה לטובתו.

<שי באבד: לעניות דעתי, בסופו של יום, אם תהיה חקיקה כזו או אחרת, והיו"ר אמר את זה קודם – אני לא חושב שהחקיקה הזאת תיטיב למי מהצדדים.

<שי באבד: אני חושב שהדבר הזה בסופו של יום, אם תהיה חקיקה כזאת, היא יכולה להיות רעה לשני הצדדים.

<שי באבד: לכן אני קורא לצדדים, ודיברתי אתם קודם, ואני קורא להם לנהל משא ומתן בתום לב, לנהל משא ומתן אמתי מתוך רצון להגיע למקום של פשרות ולמקום של סיכומים שהם טובים לשני הצדדים ושתי החברות, במטרה לייצר את התחרות.

<שי באבד: אמר את זה היו"ר קודם.

<שי באבד: אם הדברים הללו לא יקרו, בסופו של דבר תהיה חקיקה, גם מבחינתנו וגם מצד היו"ר, רק לא בטוח שהחקיקה הזאת תשרת את אותו אינטרס של הצד שחושב שהחקיקה הזאת באה לטובתו.

איתן כבל: תודה.

איתן כבל: עיסאווי פריג'.

עיסאווי פריג': שלום לכולם.

עיסאווי פריג': איתן, אני בוועדת הכלכלה וברפורמות משתתף בדיונים שהאוצר, רפורמות בענף הבנקאות וכשמביאים לנו את זה כחלק מחוק נתוני האשראי וכל ענף הבנקאות לאורך כל השנים.

עיסאווי פריג': שם אני מטיל ספק בכל הרפורמות.

עיסאווי פריג': למה – עד שהאפקט הזה יחלחל לשטח, להערכתי, ייקח שנתיים, שלוש, ארבע – עד שתתחלף ממשלה, ושוב הרפורמה תלך אחורה.

עיסאווי פריג': הרפורמה היחידה שיש לי התחושה שתביא לשינוי מיידי – זו.

עיסאווי פריג': וכאן אתה נסוג ומגלה סימני ויתור.

איתן כבל: זה לא נכון.

עיסאווי פריג': אני שומע לחצים.

איתן כבל: לא.

עיסאווי פריג': תן לי.

איתן כבל: חוצפה.

איתן כבל: אני היחיד שנלחם שזה יישאר פה על השולחן.

איתן כבל: אתה לא מתבייש לומר לי דבר כזה?

עיסאווי פריג': אמרת את זה.

איתן כבל: ככה אתה אומר לי?

איתן כבל: אתה לא מתבייש?

קריאות: - - -

עיסאווי פריג': אתה דוחה את זה לינואר.

קריאות: - - -

מכלוף מיקי זוהר: אתה לא בכיוון בכלל.

איתן כבל: אני נלחם כמו אריה.

קריאות: - - -

איתן כבל: אתה לא יודע מה אתה מדבר.

איתן כבל: אני רוצה להזכיר לך את העמדה בהתחלה.

עיסאווי פריג': אני לא חוצפן.

עיסאווי פריג': אתה יכול לגמור את זה עוד היום.

<שי באבד: אני לא יודע לצעוק כמו חבר כנסת, אבל אני רק רוצה לציין עובדה אחת.

<שי באבד: לאור הדחייה שנעשתה והלחצים שמפעילה הוועדה ומשרד האוצר, אמור להיחתם הסכם בזמן הקרוב בין צ'רלטון לסלקום, שמגדיל את התחרות בצורה משמעותית.

<שי באבד: זה נולד מהחקיקה ומהלחץ שנוצר פה.

<שי באבד: בלי זה, הדברים הללו לא היו קורים.

עיסאווי פריג': מה אמרתי?

עיסאווי פריג': אני שומע לחצים, ואני שומע- - -

קריאות: - - -

עיסאווי פריג': הוא התחיל, אני רשמתי – לחצים מטורפים, מצב מביך.

עיסאווי פריג': על מי?

איתן כבל: אני לחוץ או אתה לחוץ לאורך כל הדרך?

איתן כבל: אתה לא מתבייש לומר את זה?

איתן כבל: שמעתי את הדעה שלך לפני שבועיים.

עיסאווי פריג': איתן, תפסיק.

עיסאווי פריג': אני אומר את דעתי.

עיסאווי פריג': אני חושב שהרפורמה הזו היא הרפורמה הכי מסוגלת להיטיב באופן מיידי עם האזרחים.

איתן כבל: אני זוכר מה אמרת ביום הראשון.

עיסאווי פריג': ועצם החשיבה על פיצול היא חשיבה נכונה.

איתן כבל: אמרת שלא יקרה כלום.

עיסאווי פריג': מה פתאום?

עיסאווי פריג': צריך להעביר את זה.

איתן כבל: סיימת?

עיסאווי פריג': עוד לא התחלתי.

עיסאווי פריג': על מה?

עיסאווי פריג': לא מבין.

עיסאווי פריג': אני חושב שעצם העובדה שאנחנו נכנסים לסוגיה- - -

קריאות: - - -

עיסאווי פריג': תפסיק.

עיסאווי פריג': גם לי יש פה, ואני יכול להשתמש במילים.

עיסאווי פריג': הוא משתמש במילים לא במקום.

<שי באבד: הוא הראשון שנלחם על זה.

<שי באבד: אתה סתם מאשים אותו.

<שי באבד: באמת אתה סתם מאשים אותו.

עיסאווי פריג': סיימתי.

עיסאווי פריג': נראה.

עיסאווי פריג': אני לא מאשים אותו.

עיסאווי פריג': אני אומר מה שאני רואה.

עיסאווי פריג': מה העניין?

עיסאווי פריג': אני לא מבין.

עיסאווי פריג': לא מבין מה קורה.

עיסאווי פריג': מה נהיה?

עיסאווי פריג': לא הבנתי.

עיסאווי פריג': אני מסיים את הדברים שלי.

עיסאווי פריג': מה העניין?

עיסאווי פריג': סיימתי.

איתן כבל: תודה.

איתן כבל: חבר הכנסת אחמד טיבי, בבקשה.

אחמד טיבי: תודה, אדוני.

אחמד טיבי: אני בטוח שגם הכוונות שלך וגם הכוונות של עיסאווי מטרתן ללכת על טובת הציבור, בשורה התחתונה.

אחמד טיבי: אני רוצה לומר לכולם – הדיונים שמתארכים כאן הם בגלל חשיבות הנושא.

אחמד טיבי: יש לי, ואני מבקש שהדברים שלי יהיו ברורים – אני מכיר את איתן שנים רבות.

אחמד טיבי: גם אם יש פה לחצים על זה או על זה – אני סומך על שיקול הדעת.

אחמד טיבי: אני בטוח שגם עיסאווי סומך על שיקול דעתך, אבל הוא דיבר מנהמת לבו, כי הנושא חשוב לכולנו.

אחמד טיבי: אתה הודעת בתחילת הישיבה, שאם לא יהיה X, בשבוע הבא- - -

איתן כבל: אני לא אמרתי שבוע הבא.

איתן כבל: אמרתי שאודיע בסוף הישיבה הזאת מה אני מתכוון לעשות – האם לפצל את זה, האם להביא את החוק אז איז- - -

עיסאווי פריג': אז יש חשיבה כזו לפיצול.

איתן כבל: לא אמרתי שלא.

איתן כבל: לא הקשבת.

עיסאווי פריג': מה זאת אומרת פיצול?

עיסאווי פריג': לקבור?

איתן כבל: לא לקבור.

איתן כבל: אני לא קברתי בינתיים כלום.

איתן כבל: אמרתי את הדבר הבא – שבכל מקרה- - -

מכלוף מיקי זוהר: מי מבטיח שיש ליושב-ראש רוב?

איתן כבל: יש לי תמיד רוב.

דוד ביטן: תמיד יש הסכמות.

מכלוף מיקי זוהר: ואם אין הסכמות?

איתן כבל: אני רוצה לומר את הדבר הבא: אמרתי שמבחינתי, כל האופציות פתוחות, ומי שחושב שאנחנו לא נחוקק, בכל מקרה, גם אם נידרש לפצל את זה – זה ייגמר במהלך ינואר.

עיסאווי פריג': זה לא ייגמר אם יעבור דצמבר, כי יש תקציב והסדרים.

איתן כבל: אתה מנהל את הדיונים פה?

עיסאווי פריג': איך?

עיסאווי פריג': אם אני מפצל את זה- - -

איתן כבל: החוק ממשיך.

עיסאווי פריג': באמת.

עיסאווי פריג': יהיה מי שידאג לנטרל את החוק.

עיסאווי פריג': זה לא תלוי בנו.

אחמד טיבי: שמענו גם את צד א' וגם את צד ב'.

אחמד טיבי: יש שיקולים לכאן ולכאן, אבל אין ספק שהאינטרס הוא הוזלה כמה שיותר לצרכן, שזה הצופה.

אחמד טיבי: יש אזורים, אדוני, ואמרתי לך את זה בישיבה הקודמת – אי-אפשר שאזורים או תחנות גדולות, - - - למשל, יטופלו כמו טלוויזיה מקומית וגופים קטנים יותר.

קריאות: אין הצבעות- - -

איתן כבל: לא אמרתי שאין הצבעות.

איתן כבל: אם צריך, אקרא לך.

איתן כבל: אני לא יודע אם יהיו הצבעות.

איתן כבל: אקרא לך, אם יהיו.

איתן כבל: אני לא חייב להחליט עכשיו.

איתן כבל: אני רוצה לראות מה קורה פה.

איתן כבל: מי שזה חשוב לו, שיישב.

איתן כבל: דודי, אקרא לך, אם צריך.

איתן כבל: טיבי, בבקשה.

אחמד טיבי: אני רוצה לשאול – האם האוצר עומד על ההצעה המקורית שלו, ודעתו לא השתנתה משך כל הדיונים, כלומר עמדתו היום היא כמו שהיתה אז?

ג'מאל זחאלקה: אני חושב שאי-אפשר לדון בלי לשמוע מפקידי האוצר את העניין הזה.

אחמד טיבי: זו שאלה שלנו, של ג'מאל ושלי, האם העמדה השתנתה.

אחמד טיבי: האם דברים שנאמרו נלקחו בחשבון או לא, ובי"ת, אני חוזר על מה שאמרתי בישיבה הקודמת לגבי דוגמאות של גופים כלכליים חזקים, מגזר חלש, מגזר חזק, מי שיכול לשלם, מי שלא יכול לשלם.

אחמד טיבי: אי-אפשר לנהוג בכולם באותה מידה מבחינת תמחור וכדומה, והדברים צריכים להילקח בחשבון.

אחמד טיבי: השורה התחתונה של כולנו – אנחנו רוצים שהאזרח ישלם כמה שפחות.

איתן כבל: איציק שמולי, בבקשה.

איציק שמולי: תודה רבה, אדוני היושב-ראש.

איציק שמולי: אני חושב שבסופו של דבר, אם היתה פה איזו הסכמה במהלך הדיונים האחרונים, זה אל"ף, שיש כשל שצריך לטפל בו – אתה הגדרת את זה טוב מאוד כל הדיונים.

איציק שמולי: צריך לייצר תחרות, וצריך שזה ישפיע גם על המחיר בצרכן.

איציק שמולי: לכן במידה מסוימת אני חושב שנעשה לך עוול כאן, אבל הנחת המוצא השנייה היתה – וכאן היינו במחלוקת עם האוצר – שגם אם נעשית התערבות, היא לא צריכה להיות בשלב הראשון עם התותח הכי כבד שיש.

איתן כבל: לכן אנחנו פה.

איציק שמולי: אני מגיע לזה.

איציק שמולי: לכן אני חושב שהמהלך שהיה פה בסוף הישיבה האחרונה, שאתה שמת את זה על השולחן – מה שקראנו הצעת באבד, שאמרה שנותנים להם פרק זמן, והיה ולא – אז – אני חושב שהתוצאות מדברות בעד עצמן.

איציק שמולי: לפי מה שאני שומע, די קרובים לסיכומים ולדבר טוב מאוד.

עיסאווי פריג': יש גופים אחרים בשוק.

עיסאווי פריג': מה עם פרטנר – סתם דוגמה?

איציק שמולי: רגע.

איציק שמולי: לגבי זה, אני חושב שזה דבר טוב מאוד ורצוי.

איציק שמולי: אני באמת מברך אותך, איתן, על האופן שבו כולנו פה היינו נתונים ללחצים, מכל הכיוונים ומכל הצדדים.

איציק שמולי: אני חושב שבסופו של דבר, אם תתקבל התוצאה הזו, שבה מצליחים לסגור הסכם מבלי שאנחנו נתערב, דיינו.

איציק שמולי: לגבי העתיד, מה שאתה אמרת, עיסאווי – אני חושב, ואמרתי את זה גם בישיבה הקודמת, שנכון יהיה לקבוע חובת מכירה, בפרק הזמן הראשוני לפחות, לא לעשות אותה מעורבות שלטעמי, היא אגרסיבית מדי, של קביעת מחיר אחיד.

איציק שמולי: מסבירים לי כל פעם שזה לא קביעת מחיר.

איציק שמולי: לטעמי, זה כן קביעת מחיר באופן אפקטיבי.

איציק שמולי: אם, נגיד, פרטנר בעתיד ואחת הספקיות לא יגיעו להסכמה, אני חושב שאולי אפשר למצוא מנגנון חיצוני שאפשר להשתמש בו, אבל אני לא חושב שבשלב הראשון צריך להשתמש בכלי העוצמתי הזה של המחיר האחיד.

איציק שמולי: אני מברך אותך.

איתן כבל: תודה, חבר הכנסת שמולי.

ג'מאל זחאלקה: הוא חוזר בו- - -

איציק שמולי: לא.

איציק שמולי: הפרוטוקול שומע הכול.

איציק שמולי: זו העמדה העקבית שלי.

איתן כבל: אני רק רוצה להבהיר את העניין הזה.

איתן כבל: היה ויכוח, שלא הוכרע.

איתן כבל: אגף תקציבים הביא הצעה, שישבו כאן מומחים מכל הכיוונים – חלקם, באינטרס.

איתן כבל: הרי יש פה קרב של אינטרסים, שחלק אמרו שהצעת החוק, כפי שמובאת כאן, לא רק שלא תגרום להורדת המחירים, אלא היא יכולה לגרום להעלאתם.

איתן כבל: והיתה פה דילמה אמתית.

איתן כבל: גם אמרתי את זה לאוצר – גם משה רבנו כשירד מסיני, חלקו עליו, וכשהעמדה פה קיבלה מצב – זה לא שרק לחצו.

איתן כבל: יש הלחץ, וגם חברי כנסת פה, לא יצאנו עם יכולת לקבל עמדה חלוטה לגבי האופן שבו דברים הלכו.

איתן כבל: אני משתדל בוועדה שלי להביא את הדברים עד היום הזה, וברוך ה', עד היום הזה אין הסתייגויות ואין כלום, בהסכמה, מקיר אל קיר, כדי שגם הדבר ייצא מן הכוח אל הפועל – לא רק כמו שפה לפעמים קורה, מסמנים וי ונוסעים.

איתן כבל: בעניין הזה יש דילמה, והיא – הרי אני מזכיר: כל החקיקה הזאת היא פועל יוצא של התנהלות הגופים הפרטיים.

איתן כבל: כל אחד התמזמז בדרכו שלו ומסיבותיו שלו.

איתן כבל: החקיקה הזאת היתה אמורה בראש ובראשונה להעלות לחץ על פרטנר, על סלקום, על צ'רלטון, כדי לנסות להגיע לתוצאה הטובה ביותר, וזה מתחיל לשאת פירות.

איתן כבל: אבל אני אומר – אני לא יכול להרשות לעצמי רק להיבנות על תקוות.

איתן כבל: לכן אמרנו, והעובדה היא שעד היום לא חתמתם, סלקום, והעובדה היא שגם פרטנר עוד לא התחילו.

איתן כבל: אז אני לא יכול עכשיו לומר שאני בונה קונסטרוקציה של הבורסה לסחורות עתידיות, של יהיה בסדר; אני רוצה לייצר מצב שאני אומר שבנסיבות האלה – הרי מה העניין?

איתן כבל: כשאתה מדבר על ללכת, למשל, על הצעה שהאוצר מציע, אתה מיטיב עם צד אחד רק.

איתן כבל: וזה חלק מאותה דילמה.

איתן כבל: לכן ניסיתי כל הזמן לייצר אותה דילמה שמפעילה מנוף על שני הצדדים.

ג'מאל זחאלקה: לנו יש צד אחד בלבד – רק זה של האזרחים.

איתן כבל: זה ברור.

איתן כבל: כיוון שאתה ואני מדברים, ודיברנו על זה הרבה – נקודת המוצא היא- - -

ג'מאל זחאלקה: זו השורה התחתונה.

איתן כבל: ודאי.

איתן כבל: ונכון לרגע זה לא קיבלנו שום הצעה שיודעת להוביל את התוצאה הזאת.

עיסאווי פריג': איתן, הרפורמה באה אחרי כשל שוק.

עיסאווי פריג': באה שגם רשות ההגבלים- - -

איתן כבל: אתה לא צריך לשכנע אותי.

איתן כבל: אתה משכנע אותי?

איתן כבל: אני פה צווחתי על חברי הכנסת כמו משוגע, שרצו לקבל כל מיני הצעות אחרות.

איתן כבל: את זה כבר שכחת?

איתן כבל: הכול מצולם פה.

איתן כבל: תראה איזו מערכת משוכללת יש פה, שצווחתי כמו משוגע על הח"כים שאפילו לא הוסיפו גרש בדברים שלוביסטים אמרו להם.

איתן כבל: לא הביאו אפילו מילה משל עצמם.

איתן כבל: הקיאו את מה שאמרו להם לוביסטים.

איתן כבל: אפילו כשאמרתי: אתם יכולים להוסיף פסיק, נקודה, מקף משל עצמכם.

איתן כבל: תודה.

איתן כבל: דוד ביטן, בבקשה.

דוד ביטן: אני חושב שגם היושב-ראש צודק וגם מנכ"ל האוצר צודק, שהחברות, עם כל הכבוד – אל תנצלו יותר מדי את טוב הלב שלנו, ותנסו להגיע להסכמות עסקיות.

דוד ביטן: אנחנו לא צריכים להרחיב את זה בחקיקה, ואני מסכים שאם לא תעשו את זה, ואני פונה לכל החברות פה – נקבל החלטה.

דוד ביטן: אני לא יודע אם נפצל.

דוד ביטן: אל תבנו על זה.

דוד ביטן: אנחנו יכולים להחליט לא לפצל, יכולים להחליט כן לפצל.

איתן כבל: פיצול – לא במשמעותו שלא נדון בחוק.

דוד ביטן: אני אומר את זה חד וחלק, ואני אומר בשם הקואליציה – הוא דיבר בשם האופוזיציה.

דוד ביטן: אם אתם לא תגיעו להסכמות, ואתם צריכים להגיע להסכמות למען הצרכן הישראלי – אנחנו נחליט מה לעשות, ולא נתחשב בשום דבר.

איתן כבל: תודה.

איתן כבל: זחאלקה.

ג'מאל זחאלקה: אני מבקש, כבוד היושב-ראש, לדבר אחרי אמיר לוי.

ג'מאל זחאלקה: אני רוצה לשמוע את עמדת האוצר ולהגיב עליה.

ג'מאל זחאלקה: אתן לך את הכבוד, אמיר.

איתן כבל: תודה.

איתן כבל: אמיר לוי, ראש אגף תקציבים, בבקשה.

<אמיר לוי: תודה.

<אמיר לוי: קודם כל, אנחנו הבאנו חקיקה שהממשלה אישרה, ואנחנו עדיין עומדים מאחוריה.

<אמיר לוי: אין לנו שום כוונה לסגת מהרצון הבסיסי שלנו, לפתוח את התחום הזה לתחרות.

<אמיר לוי: אני מזכיר – השוק הזה היום מוחזק ב-94% על-ידי שני שחקנים – אני מדבר על הרב-ערוצי ועל המטרה של המאסט סייל בשידורי הספורט, ולאפשר לשחקנים נוספים – במקרה יושבים פה שניים, אבל אנחנו לא עושים את זה לטובת אותם שניים, אלא כל מי שירצה להיכנס לשוק הזה – זו לא חקיקה שמסדרת איזו חברה ספציפית – כדי שיוכלו להיכנס לרב-ערוצי.

<אמיר לוי: אנחנו עומדים מאחורי זה.

<אמיר לוי: אנחנו רוצים את זה.

<אמיר לוי: אנחנו חושבים שזו תהיה בשורה צרכנית גדולה.

<אמיר לוי: אתם החלטתם אתמול על צעד שבעיניי – אמרתי לכם את זה בדיון הראשון – הוא מדהים, הוא מרחיק לכת מבחינת ההשפעה שתהיה לו בתחום התשתיות, וגם זה בעינינו צעד שהוא מאוד משמעותי, ואנחנו עומדים מאחוריו.

<אמיר לוי: עלו כאן במהלך הדיונים הערות לגבי קביעת מנגנון המחיר.

<אמיר לוי: בעניין הזה אמרנו – אנחנו לא עושים את ההסדרה הזאת כי אנחנו אוהבים להסדיר.

<אמיר לוי: אנחנו חושבים שהמדינה לא צריכה להתערב בעיקרון, אלא במקומות שנוצר כשל שוק, וברור לנו שאם נוצר כשל שוק – שזה כרגע המצב, כי זה תוכן שנמצא בבלעדיות, אז יהיה צריך להתערב.

<אמיר לוי: ואם לא נוצר כשל שוק, והשוק יודע להסדיר את עצמו, אנחנו תמיד מעדיפים שהשוק יסדיר את עצמו.

<אמיר לוי: שאלו אותנו הרבה פעמים.

<אמיר לוי: אנחנו אף פעם לא מעדיפים פיקוח מחירים; אנחנו מעדיפים תחרות על פני פיקוח מחירים, כי זה מביא לתוצאה הרבה יותר טובה.

<אמיר לוי: אם היושב-ראש ויו"ר הקואליציה אמרו שהצבעה או דיון יהיו בעוד יומיים או שלושה, אנחנו מציעים לנצל את הזמן הזה כדי – אל"ף, אם החברות יודעות להגיע, זה מעולה, ובי"ת, שכן בסוף יהיה מנגנון.

ג'מאל זחאלקה: אם יגיעו- - -

<אמיר לוי: אני לא רוצה לומר מה יהיה אם יגיעו, כי אין לי תשובה על זה, ואני לא חושב שיש למישהו כאן סביב השולחן תשובה על זה – מה יקרה גם אם כן יגיעו.

<אמיר לוי: אנחנו כן רוצים שהשוק יידע להסדיר את עצמו, ואנחנו כן רוצים – ועל זה נחשוב ביומיים הקרובים – שאם יהיה מנגנון שהמדינה מתערבת, שזה יהיה כמה שפחות מעורבות מדינה וכמה שיותר בין מגזר עסקי.

<אמיר לוי: נחשוב על זה ביומיים הקרובים – יש לנו כמה רעיונות.

עיסאווי פריג': אבל החקיקה דוחפת גופים לזרז, ניהול משא ומתן- - -

<אמיר לוי: אני מאמין שכן – עובדה שהם מדברים.

איתן כבל: אחד הוויכוחים הגדולים שהיו כאן כשלא היית היה סביב העניין, האם ראוי שתהיה מעורבות בשוק הפרטי.

איתן כבל: אמרנו – כיוון שהשוק הפרטי לא יודע לתת את המענה, והם מנצלים את הוועדה, כל אחד בענייניו שלו, האוצר החליט להביא חקיקה.

איתן כבל: כנראה, זה הזיז בכל זאת בהתנהלות- - -

עיסאווי פריג': אבל היו שחקנים אחרים.

איתן כבל: אבל זה לא רק הם.

איתן כבל: אין יותר.

עיסאווי פריג': ברגע שחוק- - -

איתן כבל: אבל אני מסביר לך – אני לא אוותר עד שאדע מה קורה עם פרטנר.

איתן כבל: זה כל העניין.

עיסאווי פריג': אתה לקחת את זה למקומות- - -

איתן כבל: לא.

איתן כבל: אתה לא הקשבת לעצמך בכלל.

איתן כבל: זה אפילו היה מעליב.

עיסאווי פריג': אני מצטער אם העלבתי אותך.

איציק שמולי: אמיר לוי, אני רוצה לשאול – ברור שכרגע מה שנמצא על השולחן זה סלקום.

איתן כבל: סליחה.

איתן כבל: סלקום עדיין לא סיימו.

<אמיר לוי: אני לא חושב שהחקיקה צריכה להיות על חברה קונקרטית.

<אמיר לוי: החקיקה צריכה להיות חכמה, שמאפשרת לשחקנים הזדמנות.

איתן כבל: בדיוק.

עיסאווי פריג': נכון.

איציק שמולי: אני רוצה לומר, בהתייחס גם למה שאתה אמרת – אני חושב שגם אם הולכים למודל כזה, שאתה אומר:

איציק שמולי: אנחנו לא מדברים רק על חברה אחת אלא מעכשיו ואילך, נראה לי שאמרת את זה בין השורות, אבל המעורבות צריכה להיות כזו שהיא לא שלכם ולא שלנו; היא של גוף נטרלי.

איתן כבל: אסביר.

איתן כבל: אתה נכנס למודל.

איתן כבל: הרצון הכן שלנו, אם הם היו מספיק נבונים – הם לא חשבו שבסוף יהיה פה יושב-ראש ועדה רציני, שמתכוון להזיז את העניין הזה, אז הם היו כבר מסיימים.

איתן כבל: כל הדיון הזה היה מתפזר, לא היה מתקיים, כי נכון לרגע זה בשוק הקרב הוא פרטנר - שני שחקנים מרכזיים – וסלקום.

איתן כבל: הנקודה היא שאנחנו גם רוצים לייצר סוג של מודל עסקי בהתנהלות הזו, שגם לא יודע מה יקרה מחר, למרות שאני לא רואה את השוק הזה, שמתחיל להיות רווי בשחקנים – זה שאנחנו הציבור לא מרגישים את זה, זה דיון אחר.

איתן כבל: אם לא תהיה ברירה, אני מבין מה שאתה אומר.

איתן כבל: למרות שאתה ואני סוציאליסטים, לפחות בהגדרה, באים ממפלגה כזאת- - -

איציק שמולי: בינתיים.

איציק שמולי: נראה לי שאוטוטו זורקים אותנו מהסוציאליזם – אנחנו מתנגדים פה לפיקוח.

איתן כבל: כן.

איתן כבל: בבקשה, אמיר לוי.

<אמיר לוי: עניתי.

<אמיר לוי: יומיים, אמרת?

איתן כבל: ג'מאל.

<אמיר לוי: אני מתנצל – אנחנו צריכים לצאת.

איתן כבל: אני מקווה שאתם לא הולכים לעשות לי פאלטות.

איתן כבל: אל תענו.

איתן כבל: כולם יודעים למה התכוונתי.

<אמיר לוי: נשתדל, אדוני היו"ר- - -

איתן כבל: להשתדל זה לא מספיק.

<אמיר לוי: לא נעשה פאלטות.

<אמיר לוי: ..

איתן כבל: תודה.

ג'מאל זחאלקה: קודם כל, אני אומר דבר שלא אומרים בדרך כלל בכנסת.

ג'מאל זחאלקה: אני בטוח, שכל חברי הכנסת שנמצאים על השולחן, רוצים אכן שהמוצר יהיה במוצר הכי טוב, בתפוצה הכי גדולה, במחיר הכי זול לאזרחים.

ג'מאל זחאלקה: גם דוד ביטן וגם כל האנשים שנמצאים פה.

ג'מאל זחאלקה: יש בעיה כאן ויש הבדל בתפישת עולם.

ג'מאל זחאלקה: יש אנשים שבשבילם התערבות הממשלה בשוק זה דבר אסור בהחלט.

ג'מאל זחאלקה: אני בין אלה שחושבים שהממשלה צריכה להתערב כשצריך.

ג'מאל זחאלקה: זו תפישת עולם בכל מקום בעולם.

ג'מאל זחאלקה: אני לא רואה בזה דבר לא נכון.

ג'מאל זחאלקה: זה דבר נכון.

ג'מאל זחאלקה: כל עוד זה עוזר לאזרחים, זה טוב.

ג'מאל זחאלקה: אני לא שייך לדת של השוק החופשי, ואני לא סוגד לאילי ההון.

ג'מאל זחאלקה: המצפן שלנו הוא טובת האזרח, וכך צריך לפעול.

ג'מאל זחאלקה: הצעת האוצר היתה הגיונית, כלומר אנחנו גם, כשדיברנו, אמרנו שאנחנו לא נעולים עליה; שכנעו אותנו שיש משהו אלטרנטיבי.

ג'מאל זחאלקה: שיבואו השחקנים, ויגידו: אנחנו מוכנים להתפשר.

ג'מאל זחאלקה: אין ספק שצריך להתפשר בנקודות מסוימות, ושבסופו של דבר המוצר יגיע לאזרח במחיר נמוך, אז אנחנו יכולים להשתכנע.

ג'מאל זחאלקה: אומר לך בדיוק מה הכוונה.

ג'מאל זחאלקה: הרי יש שני שלבים – יש עניין הקנייה של המפעלים ויש עניין המכירה של המפעלים, ואז יש המכירה לאזרח.

ג'מאל זחאלקה: יש טענה, שהרגולציה של הקנייה, כלומר הניסיון לפתוח את זה – זה יעלה מחירים.

ג'מאל זחאלקה: אני לא רוצה שיעלה מחירים.

ג'מאל זחאלקה: אני לא רוצה שאף חברה תשלם לליגה האנגלית או לליגה הספרדית מחיר גבוה יותר.

ג'מאל זחאלקה: צריכים למצוא את הדרך, שזה לא יקרה, למה – כי אם יגלגלו את זה על האזרח, יש אפשרויות גדולות יותר להתפשר עם הצעת האוצר, אבל כשמביאים הצעה שעל פניה היא אכן מורידה מחירים, אני חושב שלא נותר לנו כחברי כנסת אלא לתמוך בה, אלא אם מישהו יבוא לשכנע אותנו שיש דרך אחרת.

ג'מאל זחאלקה: אתה אומר: זה לא, ואין לך אלטרנטיבה זולת המצב הקיים.

ג'מאל זחאלקה: המצב הקיים, כבוד היושב-ראש – אני חושב שאתה צריך להכריז, אני חושב שאתה אמרת את זה, שהמצב הקיים לא יימשך.

איתן כבל: מהוועדה הזאת תצא החלטה.

ג'מאל זחאלקה: לא תצא החלטה לשמור על המצב הקיים.

איתן כבל: נכון.

איתן כבל: חד-משמעית.

ג'מאל זחאלקה: בוא נחשוב איך עושים את זה בנזק הכי קטן.

ג'מאל זחאלקה: אנחנו לא רוצים שאף חברה תיפגע.

ג'מאל זחאלקה: אין לנו שום דבר נגד אף חברה.

ג'מאל זחאלקה: אנחנו חושבים על האזרחים, אבל החברות יכולות להוריד קצת את הרווחים שלהן, בשביל שהאזרחים יוכלו לקבל.

ג'מאל זחאלקה: הם צריכים לפתוח גם – מדברים על תחרות ועל שוק חופשי – אי-אפשר ליצור מצב שבו שחקנים חדשים לא יכולים להיכנס לשוק הזה, או לחסום את הדלת בפניהם.

ג'מאל זחאלקה: האוצר הציעו דרך, כיצד שחקנים חדשים יכולים להיכנס לעניין הזה.

ג'מאל זחאלקה: אז אני חושב שפה לא מדובר בשחקן הרע או בשחקן הטוב – כמובן, איתן לא צריך שום דבר ממני.

ג'מאל זחאלקה: אני מכיר אותו מימי הסתדרות הסטודנטים, ואני תמכתי בו בגלל יושרו גם אז.

ג'מאל זחאלקה: עד היום מה שיש לו, הוא אומר.

ג'מאל זחאלקה: איך אומרים – אין דבר בלב ודבר בפה.

ג'מאל זחאלקה: הוא תימני כזה שמדבר ישר.

ג'מאל זחאלקה: אפשר להתווכח אתו, אבל על הכנות שלו אי-אפשר להתווכח – אני בטוח בזה.

ג'מאל זחאלקה: אנחנו, חברי הכנסת, בניגוד לעמדות, לא נשפיע עליהם, לפחות החבר'ה שאני מכיר.

ג'מאל זחאלקה: הלחצים לא משפיעים עלינו.

ג'מאל זחאלקה: משפיע עלינו רק השכנוע.

ג'מאל זחאלקה: לחצים לא פועלים, שכנוע – כן.

ג'מאל זחאלקה: שכנע אותי, אני מוכן.

ג'מאל זחאלקה: אני פתוח לכל אחד.

ג'מאל זחאלקה: תשכנע אותי – אקבל, אבל תלחץ עליי – אדחה אותך.

איתן כבל: תודה, יקירי.

איתן כבל: היית חכם ונשארת חכם.

איתן כבל: חבל שאתה במקום הלא נכון.

ג'מאל זחאלקה: יש לי תשובה בשבילך, אבל לא עכשיו.

ג'מאל זחאלקה: ..

ג'מאל זחאלקה: התשובה שלי תהיה סקופ עיתונאי ענק.

איתן כבל: בבקשה.

<יורם מוקדי: יורם מוקדי, סמנכ"ל התוכן.

<יורם מוקדי: היה לי הכבוד ללוות את נושא הספורט מכל מיני כיוונים משך הרבה שנים.

איתן כבל: אני עד.

<יורם מוקדי: זה חוק שהמטרה שלו מצוינת.

<יורם מוקדי: הנושא של בלעדיות בספורט הוא דבר שאסור להיות סובלני לו.

<יורם מוקדי: לא יכול להיות מצב שפלטפורמה תוכל לקנות ספורט בבלעדיות, ופלטפורמה אחרת – לא.

<יורם מוקדי: לכן אמרתי בפתח הדברים שאני מברך על החוק הזה.

<יורם מוקדי: יחד עם זאת, אם לא מגיעים לחקיקה בנושא הזה, אפשר להגיע לתוצאה בקלות כשאדוני רוצה וכשכל חברי הכנסת רוצים, וזה שלא יהיה שחקן שלא יכול לקנות ספורט, כי שחקן שלא יכול לקנות ספורט, בסוף יתחרה על זכויות הספורט, ויעלה את המחירים.

<יורם מוקדי: זה לא טוב לי, זה לא טוב לאזרחים, זה לא טוב לאף אחד.

<יורם מוקדי: הדרך הפשוטה היתה להכפיף כל שחקן שרוצה הגנה בספורט, גם לרגולציה של מועצת הכבלים בספורט.

<יורם מוקדי: להכפיף אותו לאיסור בלעדיות, וביום שיש איסור בלעדיות יודע כל אחד שהוא לא יכול לקנות ספורט בבלעדיות, ודבר שני, יש מועצה ששומרת עליו, ועובדה שהיא הצליחה במשך 17 שנים למנוע מצב שבלעדיות בין בספורט בין הוט ליס.

<יורם מוקדי: איך היא הצליחה?

<יורם מוקדי: כי הכללים מאוד-מאוד ברורים.

<יורם מוקדי: אתה לא יכול לקנות ספורט בבלעדיות ולשדר אותו רק בהוט, בלי שיש הזדמנות ליס לקנות ולהפך, ואם השחקנים החדשים היו תחת הרגולציה הזאת, זה היה פותר את הבעיה, ולא היו צריכים לבוא למחוקקים עם פתרון שהוא פתרון קשה.

<יורם מוקדי: ואם אני הייתי צריך לכתוב את הפתרון הזה, היה לוקח לי שנתיים ואני לא בטוח שהייתי מצליח לכתוב אותו.

<יורם מוקדי: באים לכנסת לתקן עוול שנעוץ רק בעובדה הקטנה שיש שחקנים שיש עליהם רגולציה, ויש שחקנים שאין עליהם רגולציה, ואם נורא פוחדים להפעיל עליהם רגולציה, שיתכבדו ויחילו עליהם את הרגולציה לפחות בנושאים, כי הם יבואו לכנסת בעוד שנתיים על עוול אחר, כי הם לא תחת כנפי המועצה.

<יורם מוקדי: ואני מבטיח לאדוני, שאם היה איזשהו עוול, והם היו תחת כנפי מועצת הכבלים, מועצת הכבלים היתה נרתמת קודם כל לטובתם.

איתן כבל: תודה, אדוני.

איתן כבל: בבקשה, היושבת-ראש בפועל.

<יפעת בן חי שגב: ד"ר יפעת בן חי שגב, יו"ר המועצה לשידורי כבלים ולווין.

<יפעת בן חי שגב: בהמשך לדבריו של יורם מוקדי, אני רוצה לומר שני דברים: קודם כל, חבל שעמדתה של המועצה לשידורי כבלים ולווין לא נלמדה לעומק, משום שהפתרון הוא מאוד פשוט, והוא מתחת לפנס, והוא הציג אותו, וזה פשוט להחיל את הרגולציה הקיימת על שחקנים שאינם מכוסים כיום תחת הרגולציה.

<יפעת בן חי שגב: דבר שני שאני רוצה לומר, שהתכלית של הרפורמה במה שנוגע לשוק שידורי הספורט צריכה למעשה להביא לשתי תוצאות – אחת, עידוד התחרות, והשנייה, הפחתת מחירים.

<יפעת בן חי שגב: אל תשכחו גם את המטרה הזאת.

ג'מאל זחאלקה: זו המטרה העיקרית.

<יפעת בן חי שגב: במה שנוגע לתחרות, ההחלה של המאסט סייל או "מאסט אופר" על ערוצים, כנראה תשיג את התוצאה, אבל במה שנוגע להפחתת מחירים, ממש לא, ואסביר למה – כי לצורך העניין, אם אנחנו מחילים חובת מכירה על ערוץ אבל לא על מפעלים, יכולה מחר חברת פרטנר לשחזר בדיוק – או כל חברה אחרת.

<יפעת בן חי שגב: לצורך העניין, חברה שאינה קיימת, חברה X יכולה להתמודד ולקבל בלעדיות על מפעל אחד יחיד, זה הכול, והוא במקרה יכול להיות הליגה הישראלית, ממש במקרה.

<יפעת בן חי שגב: והיא עומדת בכל הכללים ובכל הוראות החוק, ועדיין הצליחה לייצר לעצמה בלעדיות.

<יפעת בן חי שגב: לכן כל רפורמה שלא תעמוד על שתי רגליים – רגל אחת שנוגעת למפעלים, ורגל אחת שנוגעת לערוצים – לא תשיג את המטרה השלמה.

<יפעת בן חי שגב: תודה.

איתן כבל: תודה.

איתן כבל: מיכל, בבקשה.

<מיכל רפאלי כדורי: אני קודם כל מסכימה עם שני קודמיי, ואני מבקשת להוסיף שהצעת החוק הזו באה בהחלט להגן על השחקנים החדשים, אבל היא ממש לא נועדה להגן רק עליהם; היא מגנה גם על השחקנים הקיימים.

<מיכל רפאלי כדורי: גם אנחנו – ודאי ראיתם בעיתונים – בימים אלה בעימות קשה עם ערוץ הספורט, שמנסה להוריד מאתנו תוכן בגלל סכסוך שיש לנו אתו.

<מיכל רפאלי כדורי: זה בהחלט פוגש כל אחד מפלטפורמה קיימת בכל נקודת זמן שמסתיים לה חוזה.

<מיכל רפאלי כדורי: זה ממש מיועד להגן על השחקנים הקיימים והשחקנים החדשים.

<מיכל רפאלי כדורי: אני רוצה שתבינו איך אנחנו רואים את זה, ואנחנו כמובן עם כל בליעת הרוק שיש, מתחרים – אלה החיים.

<מיכל רפאלי כדורי: אני חושבת שצריך לאפשר להם לקבל את הספורט באותם תנאים שלנו, ואני חושבת שצריך להתחיל להתייחס לספורט כמו אל חשמל, מים וכו'.

<מיכל רפאלי כדורי: זה מוצר שבלעדיו אין טלוויזיה רב-ערוצית, זה מוצר בסיסי לצערי, ואני חושבת שהכנסת צריכה להתייחס לזה כך.

<מיכל רפאלי כדורי: ברגע שזה ייכנס למסלול הזה, והחברות לא יתחרו ביניהן – לא הקיימות ולא החדשות, ואני מסכימה עם שני חבריי, שזה לא יקרה אם הם לא יהיו תחת רגולציה של המועצה, כי בלי הרגולציה אלה או אחרים יוכלו לקנות- - -

איתן כבל: יש לי שאלה אליך.

<מיכל רפאלי כדורי: שנייה.

<מיכל רפאלי כדורי: יושב פה אסף.

<מיכל רפאלי כדורי: ישבנו כולנו שעות אצל אסף פילבר, ואמרנו לו: אתם לא תוכלו לעשות כלום אם השחקנים החדשים לא יהיו תחת רגולציה.

<מיכל רפאלי כדורי: עמדת האוצר לא מהיום, שרגולציה בכלל היא דבר שמייקר מחירים.

<מיכל רפאלי כדורי: לא קיבלו את עמדתנו, ויצרו פה איזשהו מוצר שאנחנו מסכימים אתו, אבל אם הוא לא ילווה באכיפה של שוק שווה- - -

איתן כבל: תודה.

איתן כבל: אני רוצה לשאול אותך – הרגולציה על הוט ויס יצרה תחרות אמתית ביניכם?

<מיכל רפאלי כדורי: אני חושבת שבפועל המתחרה הכי גדול שלי ביום-יום, עם כל הכבוד לסלקום, זה עדיין הוט.

איתן כבל: ברור כשמש.

איתן כבל: אסביר.

<מיכל רפאלי כדורי: קיצור הבלעדיות זרם- - - זה שלא נתחרה בספורט.

<מיכל רפאלי כדורי: מה לעשות?

<מיכל רפאלי כדורי: אנחנו לא מתחרים.

איתן כבל: מה אמרת לי?

איתן כבל: זה כמו שאני פותח את החלון, ואני רואה את השכן שלי ממול.

איתן כבל: זה מה שיש – זו בדיוק הנקודה.

איתן כבל: אתה פותח את החלון, ופוגש מולך את הוט; כמו שהוט פותחת את החלון, ופוגשת מולה את יס.

איתן כבל: בשלב מסוים- - -

<מיכל רפאלי כדורי: אמרתי שאני בעד להחיל את החקיקה הזאת גם בשביל סלקום, אבל לא רק בשבילם.

איתן כבל: אני לא מזלזל כהוא זה בדברים שאמרתם.

איתן כבל: אמרתם דברי טעם.

איתן כבל: יחד עם זאת, אני הולך צעד אחד נוסף, ואמרתי – יצירת העובדה שפרטנר וסלקום יהיו תחת המועצה, אני לא יודע אם הם אלה שיחוללו את התחרות.

איתן כבל: עובדה היא שנכון להיום, תחת שני הגופים האלה, הוט ויס, התחרות היא אפס.

איתן כבל: היא אפס.

<מיכל רפאלי כדורי: אדוני היושב-ראש, אבל מה היה לנו באירוע הליגה הישראלית לכדורגל?

<מיכל רפאלי כדורי: היה פה שחקן שפטור מרגולציה, שהחליט שהוא מרשה לעצמו בלעדיות, ורק בגלל העובדה הפשוטה הזאת חלה פה אינפלציה מטורפת של מחירים, כי הוא חשב שיוכל לחמוק מהרגולציה ולשדר בבלעדיות.

איתן כבל: אני רוצה לומר לכם – אתם בניתם את הבית, ומתחמקים מלענות לי על השאלה.

איתן כבל: אתם הולכים להוט, אתם הולכים לפרטנר, אתם הולכים לסלקום, שהם היום.

איתן כבל: אני שאלתי שאלה פשוטה.

איתן כבל: אמרתם: תכניסו אותם דרך הרגולציה.

איתן כבל: אני לא אומר שלא, אגב.

איתן כבל: רעיון.

איתן כבל: אבל אני מנסה- - -

<איתמר חרמון: בגלל זה צריך גם וגם, אדוני היושב-ראש.

איתן כבל: יש לי שאלה אליך.

איתן כבל: היה לכם גם וגם כלפי הוט ויס?

<איתמר חרמון: לא.

<איתמר חרמון: לגבי הוט ויס, הדבר היחיד שחל זה שאין בלעדיות.

<איתמר חרמון: אבל אדוני היושב-ראש, כדי שתצמח עוד פלטפורמה אנחנו צריכים את מכירת הערוצים.

<איתמר חרמון: כדי שנשיג הפחתת מחירים אנחנו צריכים את מכירת ה- - -

איתן כבל: חברים יקרים, אני חולק.

איתן כבל: אסביר.

<מיכל רפאלי כדורי: אנחנו תומכים בחקיקה.

איתן כבל: יופי.

איתן כבל: לא על זה.

איתן כבל: אין לי טענות.

איתן כבל: אני רוצה להבין אם זה מקדם אותי.

איתן כבל: לכן אני לא פוסל; אני פשוט עדיין – מה הנקודה – קודם כל- - -

<איתמר חרמון: סליחה, אני עו"ד איתמר חרמון מהמועצה לכבלים ולווין.

<איתמר חרמון: מה שרציתי לומר – סליחה על ההתפרצות – כל עוד לא היה שחקן חדש, מחירי זכויות הספורט נשמרו בישראל על אש קטנה.

<איתמר חרמון: רק בספורט.

<איתמר חרמון: אני לא אומר שהיתה תחרות מצוינת בין הוט ויס.

<איתמר חרמון: אני מדבר רק על התחום הקטן הזה שנקרא ספורט, שהוא מאוד משמעותי.

איתן כבל: כל אחד רואה את הדבשת של השכן.

קריאה: איזו דבשת?

איתן כבל: הוא מסביר לי על הספורט.

איתן כבל: אני אומר ככה – מי שבא להסביר לי איך להתמודד עם הספורט, אני שואל אותו לפני כן איך הוא התמודד עם התחרות בין הוט ליס.

<איתמר חרמון: חובת מכירת הערוצים היא שזו שתאפשר לסלקום ולפרטנר להתרומם.

איתן כבל: אתה הבאת את ההצעה הזאת?

<יפעת בן חי שגב: קודם כל, כבוד היושב-ראש, כן המועצה העלתה את ההצעה הזאת במסגרת ועדת פילבר- - -

איתן כבל: זה היה לפני חצי שנה-שנה.

איתן כבל: אתם כבר מלווים אותם שנים, שנים.

איתן כבל: מה שאני מנסה להסביר – אפילו יש לי חיבה אישית כלפי חלק מכם.

איתן כבל: ..

איתן כבל: ואני לא מערבב, עבודה וחברים.

איתן כבל: העניין הוא אחר.

איתן כבל: אני אומר, קשוט עצמך טרם תיתן עצות לאחרים.

איתן כבל: כלומר כשאני מנסה לקחת את המדרגה הנוספת הזאת, לומר: איזה אידיוט אני, איך לא חשבתי על זה – אני אלך למחולל התחרות הכי מטורף שיש בשוק בעשר השנים האחרונות.

איתן כבל: זה לא זה.

איתן כבל: אתם יכולים לומר: ביקשנו, אמרנו, רצינו, לא הלך לנו.

איתן כבל: בסדר.

איתן כבל: לא יודע לומר.

איתן כבל: מה קרה – על זה נאמר – לא זו אף זו, כפי שהיינו אומרים בישיבה.

איתן כבל: לא מספיק שאין תחרות שמתקיימת בין הוט ליס, וכל פעם כשאנחנו מקבלים בסוף החודש את – ואתה לא תמיד מבין אפילו, אבל יש הוראת קבע – בא לנו גם הספורט.

איתן כבל: לכן השתגענו.

איתן כבל: אנחנו לא מוכנים לזה יותר.

איתן כבל: פשוט.

קריאה: תביא את החוק כמו שהוא.

איתן כבל: זו אפשרות שמתקיימת.

איתן כבל: לא אמרתי שלא.

איתן כבל: רק מה – כשאתם באתם אלינו, בצדק – אמרו: סליחה, הרגולטור, אין תפקידו להתערב בשוק; אתה צריך רק לייצר את התנאים שיחוללו תחרות שתוביל להורדת מחירים.

קריאה: הרגולטור לא קובע את הכללים.

עבד אל חכים חאג' יחיא: הוא לא יתערב.

איתן כבל: הטענה כלפי החוק, שיש כאן התערבות בתוך- - -

איציק שמולי: - - -

איתן כבל: כאילו לא היית פה כל התקופה הזאת.

איציק שמולי: הייתי.

איתן כבל: כל הוויכוח פה וכל היצרים נוגעים לשתי נקודות השקה:

איתן כבל: האם הולכים שכל אחד משלם שווה בשווה, כלומר צ'רלטון סיימו את ההסכם אתכם, ואז פרטנר – לא משנה כמה יש להם – הוא שם את המחיר שהוט ויס שילמו, או, כמו שהצעת האוצר באה, שהאמת – היא עושה לי שכל יותר מהחלוקה הדיכוטומית הזאת שקובעת שכל אחד ישלם אותו דבר, אבל היה פה קרב.

איתן כבל: אמרתי: אני מוכן להיות קשוב לזה.

איתן כבל: היה ויכוח אמתי.

איתן כבל: אתם הייתם פה בתוך החדר.

איתן כבל: הוא חצה מפלגות.

איתן כבל: זה לא היה פה עניין שאפשר לזלזל בו.

איתן כבל: יש פה תפישות עולם בעניין הזה.

איתן כבל: לכן אני מנסה לומר לך – אני רוצה לחשוב על מה שאתם אומרים.

איתן כבל: יכול להיות.

איתן כבל: אני לא פוסל את זה.

איתן כבל: רק ארצה לדעת איך הפעם אתם גורמים שהתחרות הזאת תתחולל.

איתן כבל: זה הכול.

איתן כבל: בבקשה.

<אורי בסט: אורי בסט, היועץ המשפטי של ערוץ הספורט.

<אורי בסט: קודם כל, מעולם לא דיברתי בפורום הזה בעניין הזה – פעם ראשונה בחיים, אז אני מתרגש.

<אורי בסט: לא התכוונתי גם לדבר, פשוט חברתי מיכל ציינה את הסכסוך המסחרי והמשפטי שאכן קיים בין יס לבין ערוצי הספורט.

<אורי בסט: לכן אני חושב שזו גם דוגמה ראויה.

<אורי בסט: מה שאני אומר, זה מנקודת המבט שלי.

<אורי בסט: אל תתנפלו עליי.

<אורי בסט: כל מה שאני אומר עדיין במחלוקת בין הצדדים.

<אורי בסט: אנחנו רואים היום מה קורה כשיש טענה שיש חובת מכירה או חובת שידור של ערוצי ספורט, גם כשיש פלטפורמה שלא מעוניינת לשלם בגין גידול בזכויות השידור, כלומר יש פה ניצול לרעה של חברות מאוד גדולות, מאוד עשירות.

<אורי בסט: לא סתם אתם רואים פה חברות מאוד גדולות ועשירות שנלחמות על המאסט סייל של ערוצי הספורט.

<אורי בסט: לא סתם, כשאנחנו יושבים עם אותן חברות בחדרים ומנהלים אתם משא ומתן, כל פעם כשהמשא ומתן קצת נקלע לקשיים, הם מנפנפים לנו בדגל שעוד רגע נכנס המאסט סייל, ואז אנחנו נקבל את זה במחירים שאנחנו רוצים.

<אורי בסט: המטרה שלכם, כפי שציינת לא פעם ולא פעמיים – ובתור אזרח וצרכן, בכלל – ערוצי הספורט תומכים בתחרות.

<אורי בסט: אנחנו היינו הראשונים שמכרנו לסלקום – זה להוזיל את המחירים לצרכן.

<אורי בסט: טיפול בחולייה המאוד ספציפית של שרשרת הערך של ערוצי הספורט לא תוזיל את המחירים לצרכן.

<אורי בסט: החברות הגדולות והעשירות האלה ישאירו את הרווחים אצלם בכיס.

<אורי בסט: בלי טיפול בכל המנגנון הזה – או באמצעות שוק חופשי או באמצעות מודל אחר – עשינו על זה עבודה כלכלית מאוד רצינית ורחבה – המחירים לצרכן לא יירדו.

איתן כבל: תודה.

איתן כבל: קודם כל, האמת – לא הפרעתי לך, אבל מחר אזיל דמעה על אשר אמרת.

<מיכל רפאלי כדורי: רק תזכיר – מי בעל המניות שלכם?

<אורי בסט: מי בעל המניות שלכם?

<מיכל רפאלי כדורי: טוב שאנחנו ביניהם.

<אורי בסט: אנחנו יושבים פה בפורום של מסכנים.

איתן כבל: גם דקרת לא רע, וזה בסדר.

איתן כבל: אני מפרגן לך בשביל הפעם הראשונה, אבל אחד שידבר – אני רוצה לסכם.

איתן כבל: בבקשה.

איתן כבל: ניר, אתם שומרים על פנים חתומות לחתימה?

איתן כבל: החלטתם שאתם לא מדברים בדיון?

<ניר יוגב: לא, אבל מהניסיון שלי, שאני הרבה שנים פה, אני יודע שאם אין לי משהו באמת חשוב לומר, עדיף לשתוק.

איתן כבל: אני מסכים.

איתן כבל: בבקשה.

עבד אל חכים חאג' יחיא: אנחנו דנו בנושא הזה כמה פעמים, ואנחנו לפעמים חוזרים לנקודת ההתחלה, ומשם מתחילים אותו דבר.

עבד אל חכים חאג' יחיא: הפתרון שאני מציע הוא קודם כל לאפשר לכולם לקנות.

עבד אל חכים חאג' יחיא: אני חושב שכולנו מסכימים על כך, ונשארו התנאים.

עבד אל חכים חאג' יחיא: התנאים שאני חושב עליהם הם ככה: שוב, ללכת לפי מספר המנויים.

עבד אל חכים חאג' יחיא: המחיר ייקבע במשא ומתן.

עבד אל חכים חאג' יחיא: אם תוך תקופה קצובה – חודשיים-שלושה חודשים – לא מגיעים להסכמות, תהיה התערבות של המשרדים שדיברנו עליהם בישיבה הקודמת.

עבד אל חכים חאג' יחיא: יש עוד תוספת קטנה – אנחנו רוצים שמי שיקנה את הזכויות, לא ימכור את זה לאיזה ערוץ מסוים, והערוץ הזה ימכור גם לאנשים, לספקים.

עבד אל חכים חאג' יחיא: אתן דוגמה, כך שיהיה ברור.

עבד אל חכים חאג' יחיא: למשל, יש בחבילות ערוץ ONE.

עבד אל חכים חאג' יחיא: קוראים לו חופשי, אבל הוא נמכר להוט וליס במה שיש לו שם.

עבד אל חכים חאג' יחיא: אני לא רוצה שיבוא, למשל, ויקנה את הליגה האיטלקית, ובתוך הליגה האיטלקית, הוא ימכור אותה ליס, הוא ימכור אותה להוט.

עבד אל חכים חאג' יחיא: לא.

עבד אל חכים חאג' יחיא: מי שיקנה, ימכור רק ליחידים ולא בסיטונאות, במירכאות.

עבד אל חכים חאג' יחיא: זו הנקודה.

איתן כבל: תודה.

איתן כבל: בבקשה.

<יפעת בן חי שגב: אני רוצה להציע גם לעניין מנגנון התמחור, לאמץ את הכללים הקיימים כיום במועצה לשידורי כבלים ולווין, שמדברים על מכירה בתנאים הוגנים ובלתי-מפלים; בשום פנים ואופן לא במחיר שווה, בשום פנים ואופן המועצה לא מתערבת, ודאי לא קובעת מחירים, אפרופו הסכסוך שנמצא ממש כעת על שולחננו, אלא מחיר הוגן ובלתי-מפלה.

<יפעת בן חי שגב: היה ולא הגיעו הצדדים להסכמה – המועצה יכולה להחליט על בורר.

איתן כבל: תודה.

איתן כבל: בבקשה.

עבד אל חכים חאג' יחיא: אני אומר שככה יישאר המצב הקיים, כי מי שקונה, לא ירצה למכור לאנשים.

עבד אל חכים חאג' יחיא: יתחיל לשנות את המחירים, ועד שמגיעים לבורר וזה – לא.

עבד אל חכים חאג' יחיא: אצלנו יש הפתגם – מי שלא רוצה לחתן את בתו, מעלה את מחיר הנדוניה.

איתן כבל: תודה.

איתן כבל: בבקשה.

<יהב דרורי: יהב דרורי, פרטנר.

<יהב דרורי: רק רציתי להזכיר ליושב-ראש המועצה, שכשיס נכנסה לתחרות, נכפתה על הוט חובת מאסט סייל על מפיקי הערוצים, שכללה גם את ערוץ הספורט.

איתן כבל: תודה.

איתן כבל: ששים שניות של ארכיאולוגיה.

איתן כבל: מה זה משנה?

איתן כבל: בבקשה.

איציק שמולי: רק בקשר למה שאמר חאג' – למרות שאתה יוצא, אני אומר לך את זה ולפרוטוקול, שאם היינו משוכנעים בדבר היעילות של המנגנון האחיד, לא היתה בעיה ליישם את הדבר הזה, אבל אני חושב שאם בכל זאת, אדוני היושב-ראש, נלך עם זה לחקיקה, המנגנון הזה שהוצע של אותו בורר, זה המנגנון שלדעתי נצטרך לאמץ, אבל די לצרה בשעתה.

איתן כבל: תודה.

איתן כבל: אני רוצה לסכם.

איתן כבל: מבחינתי, זה לא תם ולא נשלם; זה רק התחיל.

איתן כבל: אני קיימתי את הדיון הזה כדי להבהיר, למרות שביקשו לא לקיים אותו.

איתן כבל: אני אומר את זה לאסף מהאוצר, אני אומר את זה לחברי הכנסת ולכל הנוכחים פה.

איתן כבל: יום ראשון אני אודיע, או מחר, אנחנו נוציא הודעה לגבי האופן שבו אני מתכוון לטפל בעניין הזה.

איתן כבל: אני אומר את זה לכל השחקנים – להוט, ליס, לפרטנר, לסלקום, לצ'רלטון, לערוץ הספורט ול-ONE, אם הם בסיפור הזה.

איתן כבל: תהיה התייחסות שלנו לזה, ועוד איך.

איתן כבל: אני נותן לכם את הזמן שלכם, לנהל את הדברים, אבל כפי שאמרנו, ייקבעו כללים בכל מקרה.

איתן כבל: לא נשאיר את העניין הזה ללא כללים קבועים מהיום והלאה, וזה יהיה או על-ידי שאנחנו כבר נביא בשבוע הבא הצעה, שנעלה אותה להצבעה, או לחילופין, אם אראה שאנחנו נמצאים בסד של זמן, אנחנו נפצל ונביא את הדברים בחקיקה מסודרת במהלך ינואר.

איתן כבל: בינואר בכל מקרה תהיה הסדרה, כזו או אחרת.

איתן כבל: אנחנו לא מתחמקים.

איתן כבל: אנחנו לא מוותרים.

איתן כבל: אנחנו לא בורחים.

איתן כבל: אנחנו נעשה את עבודתנו כמו שצריך, ומי שחושב לנצל את המצב הזה לטובתו, טועה.

איתן כבל: אני אומר את זה לכל השחקנים בשוק.

איתן כבל: כי אם אנחנו ניווכח, ונרגיש את זה, שבשורה התחתונה לא תיווצר תחרות אמתית, ולא תיווצר הוזלה לאזרחים, חברים, הכול-הכול ייפתח, ואנחנו נאמר את דברנו בימים הקרובים.

איתן כבל: תודה רבה, הישיבה נעולה.